CELEX: 62021CN0374
Language: ro
Date: 2021-06-18 00:00:00
Title: Cauza C-374/21: Cerere de decizie preliminară introdusă de Supremo Tribunal Administrativo (Portugalia) la 18 iunie 2021 – Instituto de Financiamento da Agricultura e Pescas IP (IFAP)/AB, CD, EF

6.9.2021   
            
            
               RO
            
            
               Jurnalul Oficial al Uniunii Europene
            
            
               C 357/10
            
         
      Cerere de decizie preliminară introdusă de Supremo Tribunal Administrativo (Portugalia) la 18 iunie 2021 – Instituto de Financiamento da Agricultura e Pescas IP (IFAP)/AB, CD, EF
      (Cauza C-374/21)
      (2021/C 357/13)
      Limba de procedură: portugheza
      
         Instanța de trimitere
      
      Supremo Tribunal Administrativo
      
         Părțile din procedura principală
      
      
         Recurent: Instituto de Financiamento da Agricultura e Pescas IP (IFAP)
      
         Intimați: AB, CD, EF
      
         Întrebările preliminare
      
      
                  1)
               
               
                  Articolul 3 alineatul (1) din Regulamentul (CE, EURATOM) nr. 2988/95 (1) din 18 decembrie 1995 se opune unei reglementări naționale conform căreia nu se poate aplica termenul de prescripție de patru sau de opt ani în cadrul unei proceduri judiciare de executare silită, întrucât această chestiune nu poate fi apreciată decât în contextul unei acțiuni în contencios administrativ introduse împotriva actului prin care se dispune restituirea sumelor percepute în mod neîntemeiat pentru motivul că s-a constatat o abatere?
                  În cazul unui răspuns negativ la această întrebare, se adresează următoarea întrebare:
               
            
                  2)
               
               
                  Termenul de trei ani prevăzut la articolul 3 alineatul (2) din Regulamentul nr. 2988/95 trebuie considerat ca fiind un termen de prescripție a creanței rezultate în urma adoptării actului prin care se solicită restituirea sumelor percepute în mod neîntemeiat, ca urmare a unor abateri privind finanțarea? Acest termen începe să curgă de la data adoptării actului respectiv?
                  În cazul unui răspuns negativ la această întrebare, se adresează de asemenea următoarea întrebare:
               
            
                  3)
               
               
                  Articolul 3 din Regulamentul nr. 2988/95 se opune unei reglementări naționale care prevede întreruperea termenului [de prescripție] a creanței în cazul în care, în procedura de executare silită inițiată împotriva persoanelor responsabile în subsidiar din cadrul întreprinderii beneficiare, acestea sunt notificate în mod corespunzător, și suspendarea acestuia până la pronunțarea unei hotărâri definitive sau irevocabile cu privire la contestația formulată de respectivele persoane responsabile în subsidiar?
               
            
         (1)  Regulamentul (CE, Euratom) nr. 2988/95 al Consiliului din 18 decembrie 1995 privind protecția intereselor financiare ale Comunităților Europene (JO 1995, L 312, p. 1, Ediție specială, 01/vol. 1, p. 166).